Рәсәйҙә   нафталандың шифаһы тураһындағы  тәүге мәғлүмәт 1896 йылда  Кавказ  медицина йәмғиәтенең   Тифлиста үткән ултырышында табип Ф. Г. Розенбаум тарафынан хәбәр ителә, ул бешеүҙе,  киҫкен һәм хроник экземаны,   псориазды, яраларҙы,  ревматик һыҙланыуҙарҙы дауалағанда нафталан ҡуллана.  1920 йылда  НН ятҡылығы Әзербайжанда совет власы урынлашҡандан һуң национализациялана.  Май сығарыу заводы 1926 йылда төҙөлә, ә майҙың кеше һәм хайуандар организмына тәьҫирен тикшереү 1928 йылда башлана. Совет власы осоронда  нафталан  нефтенең үҙенсәлектәре, химик составы тикшерелә,  1000-дән ашыу ғилми тикшеренеү һөҙөмтәһе  нәшер ителә.